**סיכום מבוא לתרבות חזותית/ אהד זהבי**

**תשע"ח סמסטר ב'**

|  |  |  |
| --- | --- | --- |
| **מושגים** | **טקסטים** | **נושא** |
|  | על ההתבוננות/ ברגר  "למה להתבונן בבעלי-חיים" | התבוננות – על מה ולמה? |
| המדיום הוא המסר | המדיום הוא המסר  מרשל מקלוהן |  |
| בורגנות  פרולטריון  מלחמת המעמדות  מבנה על  קפטליזם  ערך השימוש  סחורה | הקפיטל / קארל מרקס | מרקסיזם- כלכלה ומראית עין |
| אדיאולוגיה  סובייקט  אינטרפלציה | על האידיאולוגיה/ לואי אלתוסר |  |
| דימוי  דנוטציה וקונוטציה  סימן, מסמן ומסומן  מסר לשוני | הרטוריקה של הדימוי / בארת | סמיוטיקה- סימנים, דימויים ומיתולוגיות |
| איקונולוגיה איקונוגרפיה | ארווין פאנופסקי – "איקונוגרפיה ואיקונולוגיה: מבוא לחקר אמנות הרנסאנס" |  |
| לא מודע  אדיפוס  הסצנה הראשונה | מעשה היצירה בראי הפסיכואנליזה/ על ההשפלה של חיי האהבה ומסות אחרות. זיגמונג פרויד | פסיכואנליזה – דימוי ומיניות |
| שלב המראה | ז'אן לאקאן – "שלב המראה כמעצב הפונקציה של האני" / "כתבים" |  |
| הטרוטופיה | מישל פוקו – "על מרחבים אחרים" / "הטרוטופיה" | פוקו – מרחבים, מבטים ויחסי כוח |
| פנאופטיקון  משמעת | מישל פוקו – "לפקח ולהעניש: הולדת בית הסוהר" |  |
| פטריארכיה  אובייקטיפקציה  סקופופיליה | לורה מאלווי – "ענוג חזותי וקולנוע נרטיבי" / "ללמוד פמיניזם: מקראה" | פמיניזם – ביקורת המבט הגברי |
| מיתוס היופי | מיתוס היופי/ נעמי וולף |  |
| אוריינטליזם | אדוארד סעיד – "מבוא" / "אוריינטליזם" | פוסט-קולוניאליזם – ביקורת המבט האירופאי |
| לובן | שרה חינסקי – "עיניים עצומות לרווחה" |  |
| דימוי  סימולקרה  היפר ממשי | סימולקרות וסימולציה/ ז'אן בודריאר­ | פוסטמודרניזם- גלובוליזציה וראווה, דימוי והדמיה |

**אדיפוס:**

פרויד מדבר על דימוי ומיניות. זהות הילד מתגבשת סביב התבוננות באביו ובאמו. התשוקה לאמא והרצון להרוג את אביו. תסביך אדיפוס ותסביך הסירוס. לילד יש תשוקה מינית לאמו או לאחותו. הוא מוותר על התשוקה הזו מפחד הסירור.

לאונרדו דה וינצי לא גדל עם דמות אבהית, לכן לא היה לו תסביך סירור. הוא חיפש בני זוג גברים ששימשו כמראה שלו בעוד הוא ימלא את תפקיד אמו בקשר ביניהם. (פרויד)

טקסט: מעשה היצירה בראי הפסיכואנליזה/ על ההשפלה של חיי האהבה ומסות אחרות. זיגמונג פרויד

**אובייקטיפיקציה:**

אובייקטיפיקציה של הנשים. ההתבוננות הגברית על האישה כמושא עונג. החפצה של גוף האישה. גוף הגבר לא בהכרח יכול לעבור אובייקטיפיקציה. הנשים מקבלות את התכונה- to be looked atness. התכונה מבוססת על חוסר שיוויון מיני/ מגדרי. הזדמנות לעונג הסקפופולי שהפך את האישה לאוביקט של מבט.

טקסט: עונג חזותי וקולנוע נרטיבי/ לורה מלאווי

**אוריינטליזם:**

האופן שבו האירופאי משתמש במזרחי, מייצג אותו. לא המאפיינים כפי שהם באמת- אלא הדימויים כפי שהם נתפסים על ידי האירופאים. הבחנה בסיסית בין מזרח למערב כנקדות מוצא לתיאוריות, רומנים, תיאורים פוליטיים, מנהגים, הנפש, גורלו וכ'ו.

טקסט: אוריינטליזם/ אדוארד סעיד

**אידיאולוגיה:**

האידיאולוגיה כחלק מהעולם החומרי. האידיאה עצמה לא באה לידי ביטוי אלא במעשים חומריים, בטקסים חומריים וכו'.

טקסט: על האידיאולוגיה- מנגנוני המדינה האידאולוגיים/ לואי אלתוסר

**אינטרפלציה:**

הסבה של בן אדם או אוביקט מסוים לתפקיד אחר. למשל שוטר עוצר מישהו בצד. האדם הזה כעת הופך להיות הנתין של השוטר. האידיאולוגיה מסבה את האוביקט אליה. דת/ תנועה/ ארגון..

טקסט: על האידיאולוגיה- מנגנוני המדינה האידאולוגיים/ לואי אלתוסר

**איקונוגרפיה:**

דימוי, מוסכמה של תקופה מסוימת.

טקסט: איקונוגרפיה ואיקונולוגיה: מבוא לחקר אמנות הרנסנס

**איקונולוגיה:**

משמעות סגולית. משהו שמשקף תרבות מסוימת- אדם מסוים או זמן מסוים. הסתכלות על תופעה ספציפית מתוך הקשר רחב יותר. המשמעות של האיקון הזה.

טקסט: איקונוגרפיה ואיקונולוגיה: מבוא לחקר אמנות הרנסנס

**בורגנות:**

מעמד הבורגנות נלחם בפרולטריון במאבק כלכלי. הבורגנות מסמלת את קפיטל ההון. מבנה מאוד מנצל. הבורגנות מנצלת את מעמד הפועלים. אשר עובדים שעות רבות בעבודה קשה עם שכר זעום. בבסיס יש מלחמת מעמדות.

טקסט: הקפיטל- ביקורת הכלכלה המדינית/ קארל מארקס

**ביקורת:**

שאילת שאלות. לא לקחת כמובן מאליו שום דבר. לשאול שאלות על התרבות החזותית.

**From Criticism to Critique to Criticality אירית רוגוף**

מביקורת- ביקורתיות מסורתית שיוצאת מהדיציפלינה לביקורת מבחוץ.

**דימוי:**

הדימוי מורכב ממסר תמונתי וממסר לשוני. האופן שבוא הדימוי מוצג אלינו הוא מסמן ומה שעולה לנו לראש הוא המסומן. בהתאמה- דנוטציה וקונוטציה. ' נוכל לומר שהדימוי כפשוטו הוא דנוטציה והדימוי הסמלי הוא קונוטציה'. דוגמא הפסטה של פנזני.

השלבים העוקבים של הדימוי:

- השתקפות של ממשות עמוקה

- מסווה ממשות עמודה ופוגע טבעה

- מסווה את העדרה של ממשות עמוקה

- אין קשר בינו לבין ממשות מכל סוג שהיא. הוא סימולקרה טהורה שלו עצמו.

טקסט: הרטוריקה של הדימוי/ רולאן בארת ***או*** סימולקרות וסימולציה/ ז'אן בודריאר­

**דנוטציה:**

הדבר כפשוטו. התרשמות ראשונית, עובדות. מה רואים. הגדרה מוסכמת חברתית. ציון, הוראה ישירה. הקליטה הדנוטטיבית היא קליטה חושית.

בפרסומת הפסטה: עגבניות, שדות, צבעים של ירוק, אדום ולבן, סל ירקות עמוס.

טקסט: הרטוריקה של הדימוי/ רולאן בארת

**הטרוטופיה:**

אוטופיה לעומת הטרוטופיה. אוטופיה- שום מקים- מקום אידאלי. הטרוטופיה- מקום ממשי. פוקו אומר שהתרבות מתעסקת יותר מידי בזמן ופחות במרחבים הסובבים אותנו. מרחב- אלמנט של כח. מגבלות מרחביות שמנכיחות יחסי כוח או תפקיד מסוים. הטרוטופיה- חדר לימוד, בית, שדה תעופה. השאלות שזה מעלה: איזו אידאה הנחתה את עיצוב ההטרוטופיה הזו? איזה סוביקט מתעצב בתוך המרחב? מהם יחסי הכח בין הסוביקטים? כאשר נכנסים למרחב X הופכים להיות Y.

פרמטרים של הטרוטופיות:

1. בכל תרבות יש הטרוטופיות. כלומר מרחבים שמגדירים נורמה.

2. ההטרוטופיות של החברה עוברת שינויים. בית קברות מחוץ או בתוך העיר. משנה את התפיסה של החברה כלפי מוות.

3. בהטרוטופיה יכולים להתלכד כמה מרחבים שונים בתכלית. אולם קולנוע-טיגריס הודי.

4. הטרוטופיות לא פעם קשורות לפלחי זמן- להטרוכניות. הטרוכוניה- חלל המסמל זמן. הטרוכוניה ארעית- תערוכה, ביתן. הטרוכוניה מתמשכת/ מצטברת- מוזיאון, ספרייה.

5. להטרוטופיות יש מערכת כניסות ויציאות. לא כולם יכולים להכנס למרחב שהם רוצים. בצלאל- מבחנים + כסף. בית כנסת- עזרת נשים וגברים. שירותים.

טקסט: מרחבים אחרים / מישל פוקו

**היפר- ממשי:**

הממשיות של הדימוי עצמו ולא מה הוא מייצג.

טקסט: סימולקרות וסימולציה/ ז'אן בודריאר

**לא מודע:**

הנפש סופגת רשמים שלא יכולים להכיל הדחקה. יש פעמים בהם הלא מודע פורץ- חלומות, הזיות, פליטות. מה שמצליח לברוח מההדחקה. אין באמת בחירה. הבחירות שלנו נובעות מתוך המשולש של אני-אב-אם. משולש שנמצא בלא מודע שלנו.

"הלא מודע של החברה הפטריאכליצ עיצב את תבנית הקולנוע"- לורה מאלווי. פמניזם. העונג במציצנות. אנחנו מסתכלים אך לא מסתכלים עלינו. הצצה בהתעלסות ההורית.

טקסט: מעשה היצירה בראי הפסיכואנליזה/ על ההשפלה של חיי האהבה ומסות אחרות. זיגמונג פרויד

**לובן:**

הלובן כאמת מידה. הלובן ייצר את מי ששחור יותר. האשכנזי הלבן היום הוא מעל המזרחי. לעומת באירופה במאה ה20 שהוא היה 'שחור' (אנטישמיות). מופעל לחץ על האדם השחור 'להלבין' להתמערב. להתנכר לטבע שלו.

טקסט: אוריינטליזם/ אדוארד סעיד

**מבנה- על:**

מלחמת מעמדות- אין כזה דבר באמת שיוויון. יש מעמדות וזה הבסיס של כל חברה בהיסטוריה. מבנה על- אידיאולוגי. מבנה על- דת, חינוך, תקשורת, חוק. מבנה העל מייצר מערכות חברתיות ומנציח אותם.

טקסט: הקפיטל- ביקורת הכלכלה המדינית/ קארל מארקס

**המדיום הוא המסר:**

המדיום- האמצעי. הוא זה שהופך להיות המסר ולא האמצעי להעברת המסר. ההשלכה של המדיום עצמו יותר גדולה ומשמעותית מאשר המסר עצמו. המיקרופון- מיד מייצר היררכיה, שתיקות ודיבור. המסר- הגלים עצמם פחות משמעותיים. נכון לגבי כל אמצעי תקשורת- עיתון, רדיו, טלוויזיה וכו. העיתון עצמו משפיע על הידיעות עצמן!

טקסט: המדיום הוא המסר/ מרשל מקלוהן

**מיקום:**

טקסט:

**מיתוס היופי:**

מיתוס היופי פועל כאידיאולוגיה. באופן סמוי ולא מורגש הוא כולא את הנשים וגורם להם להסתכסך ביניהן. גורם להן להתחרות בין לבין עצמן במקום להתאגד ולמרוד נגד המיתוס והשלטון הגברי. מיתוס היופי משעבד את הנשים ברמה החומרית לתעשייה.

טקסט: מיתוס היופי/ נעמי וולף

**מלחמת מעמדות:**

במניפסט של המפלגה הקומוניסטית- קרל מרקס מציג את הקיטוב הבסיסי בין החברות. מעמד מדכא ומדוכא. למרקס יש יומרה לראות מה קורה אצל חברות במרוצת ההיסטוריה. בבסיס של כל חברה יש מלחמת מעמדות.

בחברה הקפיטליסטית- מאבק בין הבורגנות ופוליטרית. בחברה הפיאודלית- אדון וצמית.

טקסט: הקפיטל- ביקורת הכלכלה המדינית/ קארל מארקס

**מסומן:**

הרכיב המנטלי או הקוגנטיבי של הסימן. מה שעולה לנו בראש כשאנחנו קולטים את המסמן.אוסף משמעויות. הסימן מחולק למסמן ומסומן כחלק מתורת הסימנים- סמיוטיקה

טקסט: הרטוריקה של הדימוי/ רולאן בארת

**מסמן:**

הרכיב החומרי של הסימן. מה שאנחנו שומעים, רואים, מריחים. הדרך שבה הסימן מועבר לחושים שלנו. למשל, תמונה, עץ. אנחנו קולטים את המסמן ובעקבות כך משהו מסומן עולה לנו בראש. הסימן מחולק למסמן ומסומן כחלק מתורת הסימנים- סמיוטיקה.

טקסט: הרטוריקה של הדימוי/ רולאן בארת

**המסר הלשוני:**

המסר שמעבירה הלשון, הכתב, המילים. למשל שם המותג, שורה המלווה את הפרסומת. המסר הלשוני הוא העיקרי ויש לו 2 תפקידים- עיגון וממסר. עיגון: עונה על השאלה *מה זה?*. הטקסט מסייע לזהות בצורה צלולה ופשוטה את מרכיבי הסצנה ואת הסצנה עצמה. לא נדע שהפרסומת למשקפי שמש עד שיהיה כתוב. יכול להיות שזו פרסומת לבגד? תכשיט? ארטיק? ממסר: המסר הלשוני והמסר התמונתי משלימים אחד את השני (קומיקס, קריקטורות).

טקסט: הרטוריקה של הדימוי/ רולאן בארת

**משמעת:**

טקסט:

**סובייקט:**

סובייקט- נתין- אדם ריבוני. הסוביקט הינו נתין של האידיאולוגיה. עצם היותנו סובקטים אנחנו נתינים של השיטה. הסובייקט מתעצב בהתאם להטרוטופיה, למרחבים בהם אנחנו נמצאים. הסובייקט נולד מתוך המרחב בו אנו פועלים- עפ״י פוקו

טקסט: מרחבים אחרים / מישל פוקו. על האידיאולוגיה- מנגנוני המדינה האידאולוגיים/ לואי אלתוסר

**סחורה:**

חפץ או שירות המיוצר לצורך סחר חליפים. לסחורה ע"פ מרקס יש תפקיד בניצול הפרולטריון. בפטישיזם לוקחים חפץ ומייחסים לו תכונות. עצם נחשק ונשגב.

טקסט: הקפיטל- ביקורת הכלכלה המדינית/ קארל מארקס

**סימולקרה:**

אדם עושה סימולציה והתוצר הוא הסימולקרה.

טקסט:

**הסצנה הראשונית:**

שלב בפיתוח התסביך האדיפלי. השלב שבו הילד נחשף או מבין שמתקיימים יחסי מין בין הוריו. כתוצאה מכך הוא גם מגורה מינית, גם לא מבין את האקט ומפרשו כאלימות מצד האב כלפי האם, וגם מתחיל לפתח חרדת-סירוס מהאב. כל אלה עוזרים לפתח את התסביך האדיפלי, ולהפריד את הילד מאמו. ההפרדה של הילד מאמו מחוזקת ע"י שלב המראה.

טקסט: מעשה היצירה בראי הפסיכואנליזה/ על ההשפלה של חיי האהבה ומסות אחרות. זיגמונג פרויד

**סקופופיליה:**

סקופופיליה כמציצנות. להסתכל על משהו שלא מחזיר מבט (פרסומת, טלוויזיה, קולנוע). תופעה של קבלת עונג חזותי מעצם המבט. עונג סקופופילי, האישה כמושא של ראייה בלבד. בקולנוע יש את המבט הסקופופילי של הגבר על האישה והמבט של הגבר על הגבר. הגבר רואה בגבר המשתקף מולו כאגו אידאלי. עצם האפשרות לשלוט באנשים דרך המבט.

טקסט: עונג חזותי וקולנוע נרטיבי/ לורה מלאווי

**ערך השימוש:**

הערך של מוצר לפי מה שניתן לעשות איתו – למים למשל יש ערך שימוש גבוה – בניגוד לערך החליפין, שהוא הערך שבו סוחרים במוצר. על סמך השוואה זו, למים ערך שימוש גבוה אך ערך חליפין נמוך, ואילו אצל יהלומים זה הפוך –מה שיוצר פרדוקס מסוים. כמובן, ייתכן שבעתיד המצב יתהפך, כשמים יהיו נדירים מאוד (חולית).

טקסט: הקפיטל- ביקורת הכלכלה המדינית/ קארל מארקס

**פטישיזם סחורה:**

"כיחסי חפצים בין אנשים, וכיחסי חברה בין חפצים" - מרקס

ע"י יצירת חפץ והאדרתו, אפשר לגרום לו להיקנות בהמונים גם אם היא מזיקה לבריאות או חסרת ערך. מתן תכונות אנושיות לחפץ לקוח מהעולם הדתי. במסגרת התהליך, המוכר הופך מאדם בעל-אישיות ורגשות, לעוד בורג במערכת הסחורה. ולכן לצרכן אין שום מחויבות לנהוג בו כבן אדם. תהליך זה עוזר להשריש את מבנה העל האידיאולוגי של בעלי-ההון, שמרוויחים ממכירת הסחורה.

טקסט: הקפיטל- ביקורת הכלכלה המדינית/ קארל מארקס

**פטריארכיה:**

צורת שלטון שבה ה"אב" (הגבר) הוא השולט, ואילו האישה נחותה אליו. כמו כל צורת שלטון, אלה השולטים שואפים לשמרה ולחזק את מעמדם. הדבר נעשה באמצעות יצירות, תרבות, חינוך ונורמות, שחלקן אף מועברות ע"י אלה המדוכאים או המדוכאות שהפנימו כבר את השיטה או לא מודעות אליה.

טקסט: עונג חזותי וקולנוע נרטיבי/ לורה מלאווי

**פנאופטיקון:**

מעין מבנה פסיכי שהגה ג'רמי בנת'ם במאה ה-18. הוא בנוי כטבעת (הכלא), ובמרכזו מגדל השמירה. מבנה הטבעת מחולק לתאים צרים, שחלון אחד שלהם פונה אל מגדל השמירה ומרכז הטבעת, והחלון השני פונה כלפי חוץ הטבעת ואל אור השמש. במגדל השמירה מצוי שומר המסוגל לראות את כל יושבי הכלא, הכלואים בין מבטו הבוחן לבין אור השמש שחושף כל תנועה שלהם. כך מושגת שליטה מוחלטת באסירים.

המבנה מהווה דוגמא קלאסית של הטרוטופיה, שמכתיב יחסי אסיר וסוהר. לא רק שהכוח השולט – הסוהר – יכול לשלוט באסירים באופן מוחלט ולעקוב אחריהם תמיד, אלא שהם גם לרוב לא מסוגלים לראותו ונאלצים להפנים את העובדה כי יש "כוח" השולט בהם וחזק מהם. אמצעים לשם כך: הדרה מהחברה, בידוד ופיקוח.

כאמור, הפנאופטיקון משמש גם כמבנה תיאורטי בתחומים אחרים של החיים – ברשת למשל, שבה תאגידי ענק כמו גוגל ופייסבוק עוקבים אחרינו בכיף, ועוד בעזרת מידע שאנו מנדבים מרצון, מבלי שנדע מי צופה בנו ולאילו צרכים.

טקסט: לפקח ולהעניש: הולדת בית הסוהר/ מישל פוקו

**פרולטריון:**

מעמד הפועלים בתיאוריה של מלחמת המעמדות של מארקס. הפרולטריון מנוצל על ידי מעמד הבורגנות. עבודה קשה, שעות רבות בשכר זעום. האידיאולוגיה מנחיכה את דיכוי מעמד הפרולטריון. בעלי ההון מסיבים (אינטרפלציה) את מעמד הפרולטריון לצרכים שלהם. לטענת מרקס, הפרולטריון צריך לפרוץ מהתודעה הכוזבת ולהפיל את המעמד השולט. ואז יהיה טוב.

טקסט: הקפיטל- ביקורת הכלכלה המדינית/ קארל מארקס

**קונוטציה:**

האסוציאציות והפרשנויות החברתיות שעולות מהמסומן. חתול שחור = מזל רע / מכשפות / רחוב / סקסי / קאטוומן. אדם שמפרש סימן בצורה קונוטטיבית, מפרשו בצורה מושכלת ומפוכחת יותר, ועל כן לכאורה "מוגן" יותר מהמסרים החבויים בסימן. הקליטה הקונוטטיבית היא קליטה תפיסתית.

בפרסומת הפסטה: עגבניות וסל מלא = טריות, שפע, ערך תזונתי עשיר. שדות = טריות וטבעיות. צבעים = איטליה, אם הפסטה ה"אמיתית". הצילום גם נותן תחושה של "כאן ועכשיו", בניגוד לציור או טקסט בלבד. כל אלה יוצרים דימוי מאוד מפתה של המוצר, למרות שמדובר כולה בבצק, בלי עגבניות או יותר מדי ערך תזונתי.

טקסט: הרטוריקה של הדימוי/ רולאן בארת

**קפיטליזם**

גישה כלכלית-פוליטית מבוססת-תעשייה שהתפתחה, לפי מרקס ואנגלס, ישירות מהפאודליזם החקלאי. הגישה מעודדת "שוק חופשי" תחת ההנחה שאם כל פרט בודד יפעל לפי מה שהכי נכון עבורו, תתקבל חברה בריאה במיטבה. מרקס ואנגלס ביקרו חריפות את הגישה, וטענו שכל תמציתה היא הטמעת הסדר הקיים של מעמד שולט מול מעמד נשלט. הסדר הקיים מורכב מ**מבנה העל** אידיאולוגי של בעלי ההון (כיום הבורגנים), והם מטמיעים אותו באמצעות **אינטרפלציה** בקרב המעמד הנמוך, וכך יוצרים למעשה דיכוי מופנם וחוסר-רצון מצד המדוכאים למרוד בסדר.

טקסט: הקפיטל- ביקורת הכלכלה המדינית/ קארל מארקס

**שלב המראה:**

שלב שמתרחש בחיי התינוק כשהוא בן 6-18 חודשים. קודם לשלב זה התינוק מפוזר, לא מבין מי הוא ומה הוא, איננו מוחזק. ואז הוא מזהה את עצמו במראה או באמצעי אחר, וזה עוזר לו לבסס את עצמו כעצמו. בנוסף לדמותו במראה, הוא חייב את אישורו של גורם חיצוני (לרוב הורה) כי הילד הזה הוא אכן הוא עצמו. ואז הוא גם מתאהב בעצמו מחד (אגו), ומאידך מבין שההשתקפות איננה הוא בעצמו כי אם רק השתקפות שלו.

טקסט: שלב המראה כמעצב הפונקציה של האני / כתבים/ ז'אן לאקאן

**תודעה כוזבת:**

טקסט: שלב המראה כמעצב הפונקציה של האני / כתבים/ ז'אן לאקאן

**תעשיית התרבות:**

"תרבות = הסחת השיעבוד" – הורקהיימר ואדורנו

תעשייה שעוזרת בייצור התודעה הכוזבת. החברה "האנושית והנעלה" היא למעשה עוד תעשייה בקפיטליזם, ומהווה בורג במנגנון ה**אינטרפלציה**. כל תעשיית התרבות מיועדת לשרת את המנגנון, והוא תוצר של אינטרסים של המעמד השולט – בעלי ההון. משחקים כמו מונופול, סרטים וסדרות שמציגים את "החלום האמריקאי" כמשפחה לבנה בפרברים, חגים עתיקים שכיום מיועדים כדי לעודד את תרבות הצריכה (חגים! מבצעים! לקנות!). ההבדל חורה במיוחד במחאות גדולות כמו ההיא שהייתה בישראל וכולם שחשבו שתייצר הפיכה – בפועל, המונים התאספו ברחבי הארץ, שמעו שירים של אמנים ש"תמכו" במאבק, ואז חזרו הביתה לאותו מעגל אינסופי, ממש כאילו חזרו מהופעה של הדג נחש ותו לא. עוד דוגמא: הסרט "מכונת הכסף" בא לכאורה לבקר את המשבר הכלכלי הגדול של 2008, אך הוא משרת בדיוק את אותו מנגנון קפיטליסטי, והיוצאים מהסרט שבים לביתם קצת מוחים, אך מבודרים ומוכנים לשוב לשגרת יומם הרגילה.

טקסט: **תיאודור ו. אדורנו ומקס הורקהיימר – "תעשיית תרבות: נאורות כהונאת המונים" מתוך אסכולת פרנקפורט**